google/wiki40b huggingface dataset:
Aguinaldo

Aguinaldo er en type latinamerikansk folkemusikk (også kjent på Filippinene som også var del av spanske kolonivelde) som bygger på gamle spanske julesanger. Den blir tradisjonelt fremført ved juletider av parrandas, uformelle grupper av familie og venner som går fra hus til hus og synger. Begrepet kan forsåvidt også vise til for eksempel julegaver, for eksempel pengegaver.

Bakgrunn, egenart

Aguinaldoen bygger på den gamle iberiske musikkform villancico, som i dag typisk betyr 'julesang' på spansk. Musikken blir spilt i samband med julehøytiden og helligtrekongersdagen 6. januar.
Man kan fremføre aguinaldo i omvandrende grupper som går julebukkaktig fra hus til hus, overrasker verten med sang, og får servering for fremføringen. Sangene blir også sunget i kirker. I tillegg blir det spilt mye aguinaldo på radio ved julehøytidene.
Tradisjonelle instrument er klimpreinstrumentene bordonúa, tiple og cuatro, blåseinstrumentet carracho eller güiro og rytmeinstrumentet maracas. I nyere tid har gitaren ofte erstattet bassgitaren bordonúa. I dag er det også vanlig å bruke trommer kalt pandereta plenera, messingblåseinstrument og annet til musikken, som nå har mye til felles med musikkformen seis. Kjente aguinaldoae kan fremføres som ren instrumentalmusikk, for eksempel på cuatro.
Ein aguinaldosang er typisk bygd opp som en decimilla, det vil si av ti linjer som hver er på seks stavelser. Opprinnelig hadde sangene alle et dypt religiøst innhold. Etterhvert laget man også improviserte tekster om mer hverdagslige tema, som julefeiringens ytre sider som mat og drikke, og tidvis til og med triste emner. 
Eksempler på sanger er «De la Montaña Venimos» og «A Las Arandelas», som kan brukes som inngangssanger, bøner om mat og drikke som i «Si me dan pasteles» og «Si no me dan de beber», religiøse sanger som «Rosa Blanca» og «Los Tres Reyes Santos». Elles har aguinaldoar ofte navn etter byenn eller egnen de kom fra, som på Puerto Rico «Aguinaldo cagueño», «Aguinaldo jíbaro» og «Aguinaldo de costa».

Venezuelansk aguinaldo

I Venezuela er aguinaldo en type julesong som vanligvis har seks vers.

Trinidadiabsk aguinaldo

På Trinidad er aguinaldo eller serenal ein type julesang innen parang- eller parrandasjangeren, som kom til Trinidad og Tobago fra Venezuela.

Filippinsk aguinaldo

På Filippinene er ordet aguinaldo etterhvert blitt ordet for de gaver - vanligvis pengegaver - som små grupper av barn samler inn når de går fra hus til hus og synger julesanger. Et tradisjonelt instrument er en enkel tamburin lavet av flere tansan (flaskedeksler av aluminium) med strenger langs. Barna hilder husfolkene med utropet  Namamasko po!, og etter sangene forventer de å bli belønnet med aguinaldo.
MS «Norse Variant»

MS «Anita»

Samtidig med MS «Norse Variant» forsvant også et annet skip, MS «Anita», i samme område og med et mannskap på 32 ombord. «Anita» hadde forlatt samme havn med samme type last 45 minutter før. Kun en livbøye dukket opp etter dette skipet.
Astma

Utbredelse

Sykdommen kan starte i alle aldre, men etableres oftest i barneårene. Anslagsvis 50 % av barna vokser astmaen av seg. Gutter har større risiko for å få astma enn piker.  Man anslår at 10 % av barn i Norge lider av sykdommen.  Blant voksne er det 7 % av menn og 5 % av kvinnene som har astma (2005).
Utbredelsen av sykdommen internasjonalt er tre ganger så stor i 2005 som i 1950, og øker mest i industrialiserte land.  En mulig forklaring er at barn i dag har svakere immunforsvar. Verdens helseorganisasjon (WHO) anslår at 150 millioner mennesker globalt lider av astma.
I Norge har man Norges Astma- og Allergiforbund (NAAF) med over 20 000 medlemmer.
Plantesugere

Utseende

De har en typisk kroppslengde på 0,5-38 mm, men keisersikaden kan bli opptil 70 mm lang, med et vingespenn på 180 mm.

Levevis

De finnes på mange ulike leveområder (habitat), på land, i og på ferskvann, over hele verden.  De fleste artene finnes i varmere strøk.  Bare et fåtall finnes i Norge. Det er ca. 1 730 arter i Norge, og over 90 000 i verden.
Plantesugere har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Darren Anderton

Klubbkarriere

Anderton begynte sin aktive karriere hos Portsmouth i 1990, og etter to sesonger dro han videre til Tottenham Hotspur, hvor han etter først å ha spilt i angrepet, etablerte seg mer eller mindre fast på midtbanen og utgjorde en offensiv trio sammen med Teddy Sheringham og Nick Barmby. Med Tottenham vant han den engelske ligacupen i 1999, og spilte finalen i 2002. Etter å ha tilbragt rundt 12 år på White Hart Lane dro han i 2004 videre til Birmingham City hvor han kun ble én sesong. 
Etter sesongen i Birmingham gikk Anderton på en fri overgang til Wolverhampton, som da var under ledelse av sin tidligere kollega Glenn Hoddle. I perioden 2006 til 2008 spilte han hos Bournemouth i Football League Two, som er det fjerde høyeste nivået i det engelsk seriesystemet. Anderton la opp som fotballspiller den 7. desember 2008 og spilte sin siste kamp mot Chester City, hvor han scorte det avgjørende målet mot slutten av kampen.

Internasjonal karriere

Anderton fikk sin landslagsdebut for det engelske herrelandslaget etter å ha blitt tatt ut av landslagstrener Terry Venables i en vennskapskamp mot Danmark i 1994. Han var en del av den engelske troppen som spilte seg frem til semfinalen under EM i fotball 1996 og en del av troppen som spilte VM i fotball 1998, hvor han blant annet scorte et mål mot Colombia i gruppespillet. Anderton spilte tilsammen 30 landskamper for England, og scorte syv mål i perioden 1994 til 2001.
Ian McKellen

Bakgrunn

Ian McKellens far, Denis Murray McKellen, var bygningsingeniør. McKellens besteforeldre på farssiden var av skottsk og nordirsk herkomst; derav etternavnet hans. Faren var, likesom begge Ians besteforeldre, deltids legpredikant og en av hans oldefedre var prorestantisk sogneprest i Ballymena i County Antrim.
Hjemmet var sterkt preget av protestantisk kristendom, skjønt verken på konformistisk eller institutionalisert vis
Moren, Margery Lois McKellen (født Sutcliffe), døde da Ian var tolv år gammek, faren da han var 24 år. 
McKellen studerte ved Cambridge University, der han var medlem av en teatergruppe.

Karriere

Hans første profesjonelle opptreden som skuespiller var i 1961 ved Nottingham Playhouse. Etter fire år i regionale teatre gjorde han sin første opptreden ved West End. I 1965 ble han medlem av Laurence Olivier National Theatre Company på Old Vic, som blant annet førte til roller ved Chichester Festival. På 1970-og 1980-tallet var McKellen med i flere produksjoner ved Royal Shakespeare Company og Royal National Theatre. 
McKellen hadde flere filmroller gjennom hele sin karriere siden den begynte i 1969 med sin rolle som George Matthews i A Touch of Love, men det var ikke før på 1990-tallet at han ble mer anerkjent på film med roller i flere Hollywood-filmer. 
I 1993 hadde McKellen en birolle som en sørafrikansk tycoon i Six Degrees of Separation, der han spilte med Stockard Channing, Donald Sutherland og Will Smith. Samme år dukket han opp i mindre roller i miniserien Tales of the City (basert på en roman av Armistead Maupin) og filmen Last Action Hero, der han spilte en død person. I 1995 hadde McKellen tittelrollen i den kritikerroste filmen Richard III. 
McKellen ble godt kjent for sin rolle som trollmannen Gandalv i filmatiseringen av trilogien Ringenes herre som er skrevet av J.R.R. Tolkien og består av Ringens brorskap, To tårn og Atter en konge. McKellen mottok æresbevisninger fra Screen Actors Guild for beste mannlige birolle for sitt arbeid i Ringens brorskap, og han ble nominert til Oscar for beste mannlige birolle for samme rolle. Han har også hatt rollen som Gandalv i videospill basert på Ringenes herre. 
Den 10. januar 2011 ble det offisielt bekreftet at McKellen skulle gjenta rollen som Gandalv i Hobbiten, som tar for seg forskjelligere hendelser forut for det som skjer i Ringenes herre-trilogien. 16. mars 2002 var McKellen vert på Saturday Night Live. I 2003 gjorde McKellen en gjesteopptreden som seg selv i den amerikanske TV-serien The Simpsons, i en britisk-inspirert episode sammen med Tony Blair og JK Rowling. Han opptrådte som Sir Leigh Teabing i filmatiseringen av Dan Browns roman Da Vinci-koden. I 2007 var McKellen mottaker av en Primetime Emmy Award.
Skinndrektighet (hund)

Skinndrektighet eller innbilt svangerskap hos hunder er en psykisk tilstand (en hormonell ubalanse) som kan være arvelig belastet og inntreffer etter løpetid. Tilstanden, som ikke klassifiseres som en sykdom, kalles av og til også fantomsvangerskap. Alle ikke-drektige tisper gjennomgår i virkeligheten et innbilt svangerskap, men det gir seg større og mindre utslag. Derfor er det først nå tispa viser psykiske og fysiske tegn på drektighet, uten å være det, at tilstanden kalles skinndrektighet.

Årsak

Årsaken kan ligge nedarvet i hundens gener, kanskje fra den gang den var vill. Da var det bare alfatispen i flokken som fikk pare seg og få valper. De andre tispene var klare til å ta over i fall alfatispen skulle falle fra eller fikk så store kull at hun ikke rådde med alle selv. Vi kan faktisk fortsatt se dette mønsteret hos ville hunder, som også blir pseudogravide (faktisk oftere enn tamhunden).
Tilstanden skyldes et steroidhormon kalt progesteron, som dannes i eggstokkene. Hos de fleste dyrearter stiger dette hormonet i blodet kun under drektighet, men hos hundetisper stiger progesteronet uansett om de er drektige eller ikke. Det er dette som fører til at noen tisper får innbilt svangerskap.

Symptomer

Pseudograviditet oppstår i metøstrus (tredje fase av tispas seksuelle syklus). Tispa endrer gjerne karakter etter løpetiden. Hun begynner kanskje å spise mer og/eller hun begynner å «forberede» seg på å få valper gjennom sine fysiske gjøremål. Det er ikke uvanlig at hun «adopterer» ting (ei spesiell leke eller noe annet) og begynner å stelle med denne. Pattene begynner og vokse og er varme og starter melkeproduksjon.

Bivirkninger

Det hender at tispene får brystbetennelse under skinndrektighet. Symptomer på dette er harde, røde og varme patter. Får dette utvikle seg, kan hun få feber og bli svært syk. Veterinærer kan foreskrive reseptpliktig middel som er effektivt for å stoppe melkeproduksjonen.
MGPjr 2011

Sendingen

NRK fikk inn 568 melodier i den åpne konkurransen, og en jury plukket ut ti av dem til finalen i Oslo Spektrum lørdag 3. september 2011. Margrethe Røed og Alex Rosén var programledere. Blant deltakerne var det tre grupper og sju soloartister. 
Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. Melodi Grand Prix-vinner Stella Mwangi underholdt i pausen før vinneren ble kåret.  
Vinneren ble kåret av seernes stemmer, og det var bare mulig å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinneren ble tolv år gamle Sval Rosenløw Eeg fra Oslo. Dette var første gang MGPjr-vinneren kom fra hovedstaden.

Hendelser

NRK ga ut de norske sangene på samlealbumet Melodi Grand Prix Junior 2011. Albumet lå 14 uker på VG-lista, og nådde en andreplass som høyeste notering. Svals vinnerlåt, «Trenger deg» kom inn på singelista. Der lå den én uke, på en sjetteplass. Dette var andre gang en MGPjr-vinner tok seg inn på singellista, første gang var med The BlackSheeps' «Oro jaska beana» i 2008. I 2016 platedebuterte Sval med albumet Mellom oss og fikk gode kritikker.
Årets bok-Månadens boks litterära pris

Årets bok er en svensk litteraturpris på 30 000 SEK som årlig er blitt delt ut av bokklubben Månadens bok siden 2000. Valget av årets bok gjøres ved en avstemning blant klubbens medlemmer.
Syria under VM i friidrett 2017

Resultater

(Q, q – kvalifisert, NM – intet gyldig resultat, SB – sesongbeste, PB – personlig bestenotering)
«Sleipner»-forliset

Forliset

MS «Sleipner» forlot Haugesund klokken 18.50 fredag 26. november 1999 med kurs for Bergen. På strekningen nordover var det bygevær med sterk vind fra sørvest. Noe før klokken 19.08 gikk fartøyet på skjæret Store Bloksen.
Klokken 19.08 sendte «Sleipner» ut nødmelding til Rogaland radio som igjen alarmerte Hovedredningssentralen i Sør-Norge (HRS-SN) om at «Sleipner» var gått på grunn ved Ryvarden.
Da vakthavende redningsleder ved Hovedredningssentralen mottok varsel om grunnstøtingen, la han raskt til grunn at ulykken kunne få katastrofedimensjoner. Han hadde blant annet erfaring fra lignende ulykker. Rogaland radio sendte derfor ut mayday relay på vegne av MS «Sleipner». MS «Sleipner» kalte ikke selv mayday, men meldte situasjonen som svært kritisk.
Rogaland radio kontaktet fartøyer som var mobiliserbare og tilgjengelige for å delta i redningsaksjonen, og fartøyer innen en gangtid på 30–45 minutter ble straks bedt om å gå mot havaristedet. Kort etter forliset var det ca. ti–tolv fartøyer på eller nær ulykkesstedet. 69 personer ble reddet opp fra havet i live.
Kapteinen og rederiet ble tiltalt etter ulykken. Kapteinen ble dømt til seks måneders betinget fengsel med to års prøvetid for å ha opptrådt uaktsomt. Rederiet ble frifunnet.

Einar Eikeland

Einar Eikeland (født 1980, fra Kvinnherad) er en tidligere befalsskoleelev i Marinen som var om bord i «Sleipner» under forliset. Han var på vei fra Madla og hjem til Kvinnherad. Han var selv i livsfare under forliset, men kom seg i en gummibåt og bidro til å redde 18 medpassasjerer. Media omtalte han som helten fra forliset for måten han forholdt seg rolig i den første fasen av forliset, og siden for innsatsen fra gummibåten. Eikeland ble kåret til årets navn av VG for 1999.

Andre Sleipner-forlis

I november 1880 forliste det danske skipet «Sleipner» på nordvestkysten av Jylland.
23. august 1991 sank betongplattformen Sleipner A i Gandsfjorden under et «testdykk». Armeringen i betongen nær foten av plattfomens ben var feildimensjonert. Betongkonstruksjonene ga etter og vannet strømmet inn. Plattformen var da allerede nedykket med svært lite fribord og plattformen sank.
Denis Irwin

Klubbkarriere

Irwin begynte karrieren i Leeds United, og gikk senere til Oldham. Først i 1990 meldte han overgang til Manchester United. De £625 000 klubben betalte for ham, må i ettertid kunne sies å være svært billig, da Irwin i sin tid i klubben var delaktig i at den vant sju ligamesterskap, tre FA-cupmesterskap (han gikk imidlertid glipp av finalen i 1999 på grunn av en kontroversiell utvisning i semifinalen), ett ligacupmesterskap og en seier i Mesterligaen.
Irwin spilte på både høyre og venstre side av forsvaret, og var også en habil dødballeksekutør. I tiden i United satte han inn flere frispark og straffespark, deriblant et trillingmål i en treningskamp mot Brann sommeren 1998.
I United fikk han 368 ligakamper og 22 mål (529/33 totalt) før han forlot klubben i 2002 til fordel for Wolverhampton. Han la opp i 2004, 38 år gammel.

Internasjonal karriere

På det irske landslaget fikk Irwin 56 kamper og skåret 4 mål. Han deltok i VM 1994.
Blanefeltet

Blanefeltet er et oljefelt i den sørlige delen av Nordsjøen sørvest av Ula. Det ligger 160 miles øst for Aberdeen, i grenseområdet mellom britisk og norsk del av Nordsjøen. 
Feltet ble oppdaget i 1989. Produksjonsstarten var sensommeren 2007.
Operatør for Blanefeltet er Repsol, som overtok etter Talisman Energy i 2015. 
Feltet er knyttet opp til Ula ved hjelp av havbunnsanlegg for videre prosessering. Oljen blir deretter fraktet via Ula-Tambar-systemet og Norpipe til Teeside.
Talisman boret to horisontale brønner i 2006. Det er forventet at de vil ha en topproduksjon på 17 000 fat oljeekvivalenter per dag.
Talisman eide 43 prosent i feltet under utbyggingen.
Utenverk

Utenverk til en festning er fortifikasjoner utenfor festningens hovedvoll. Utenverkene kan være en ren fortsettelse av hovedfestningen i form av for eksempel en ravelin, men også detasjerte stillinger, fort og redutter. Formålet med utenverkene er å styrke festningen, ofte ved å kunne gi støttende kryssild eller at utenverket skal beskytte mot en bestemt trussel som å hindre landgang eller innseiling.
Bridegroom

Handling

Bridegroom handler om Shane Bitney Crone og forholdet hans med Thomas Lee «Tom» Bridegroom, som døde i en ulykke i 2011. Etter Bridegrooms dødsfall, ble ikke Crone gitt juridisk beskyttelse. Han fikk heller ikke lov av Toms familie til å gå i begravelsen hans. Shane er fra Montana og Tom var fra Indiana. De møttes i California og søt musikk oppstod øyeblikkelig. Deres forhold er skildres ved hjelp av arkivopptak, og de to elsket virkelig å filme og opptre sammen og hver for seg. Filmen skildrer også foreldrenes vidt forskjellige reaksjoner på deres sønners seksuelle legning: Shanes foreldre trer støttende til, mens Toms far blir voldelig og hans mor hardnakket hevder at homofili er synd.
Bacon Grabbers

Handling

Collis P. Kennedy (Edgar Kennedy) har ikke betalt avdragene på radioen sin siden 1921. Sheriffen (Eddie Baker) gir Helan (Oliver Hardy) og Halvan (Stan Laurel) oppgaven med å beslaglegge den. Først må de levere en stevning til Kennedy, men han løper inn i huset og nekter å ta imot den. Etter endelig å ha fått levert stevningen, får de hjelp av en politimann med å hente ut radioen. En veivals kjører imidlertid over både radioen og bilen til Helan og Halvan. Fru Kennedy kommer hjem samtidig og forteller at hun akkurat har betalt avdragene på radioen.
Sama (navn)

Etymologi

Sama betyr «himmel» på arabisk. Sema er en tyrkisk form av navnet.
Glasøya

Glasøya (også skrevet Gladsøya) er ei øy i Flatanger i Nord-Trøndelag, ca. 7 kilometer vest for Lauvsnes. Øya, som er kommunens fjerde største i utstrekning, krysses av fylkesvei 766 med broer over Nordstrømmen og Sørstrømmen.
Øya er bebodd, og det drives fortsatt jordbruk her.
Norgesmesterskapet i boksing 1936

Norgesmesterskapet i boksing 1936 ble arrangert i Turnhallen i Oslo 14.–15. mars.
Kongepokalen ble vunnet av David Paltiel.
Byneset musikkorps

Byneset musikkorps er et amatørkorps fra Byneset i Trondheim.
Korpset består av rundt 50 medlemmer, og holder sine øvelser i Rye samfunnshus på Byneset. 
Byneset musikkorps deltar årlig på konkurranser som Trøndersk mesterskap og NM for janitsjarkorps.
Korpset ble startet i 1889 som en messingsekstett som senere ble oktett og i 1923 tok inn klarinetter og ble et janitsjarkorps med datidens såkalte "nordiske" besetning.
Junianus Justinus

Junianus Justinus eller Marcus Junianus Justinus eller Justinus Frontinus var en romersk historiker i det 3. århundre.
Ingenting er kjent om hans personlige historie. Han er forfatteren av Historiarum Philippicarum libri XLIV, et verk som blir beskrevet av ham selv i forordet som en samling av de viktigste og mest interessante delene fra det innholdsrike Historiae pillippicae et totius mundi origines et terrae situs skrevet i Augustus' tid av Pompeius Trogus.
Verket til Trogus er tapt, men prologi eller argumentene i teksten er preservert av Plinius og andre forfattere. Hovedtemaet til Trogus var fremveksten og historien til det makedonske monarkiet, men Justinus tok seg betydelige friheter og produserte en lunefull antologi i stedet for en ren oppsummering av verket.
Historien til Justinus inneholder mye verdifull informasjon. Stilen er langt fra perfekt, men er klar og til tider elegant. Boken ble mye brukt i middelalderen da forfatteren noen ganger ble forvekslet med Justin Martyr.
Bothrorrhina ochreata

Utseende

En middelsstor (ca. 25 millimeter), svært kraftig, blank, mørkt brunlig til blåaktig gullbasse uten metallisk glans. Hannene mangler horn. Dekkvingene har små, hvite flekker. På beina er lårene brunrøde.

Utbredelse

Arten er utbredt på Madagaskar.
Jacob de Wit

Jacob de Wit (døpt 19. desember 1695, Amsterdam, død 12. november 1754 samme sted) var en nederlandsk maler, kjent for religiøse scenerier og som dekoratør av tak og dører. 
Han bodde ved  Keizersgracht i Amsterdam, og mange av husene der har fortsatt dører og tak med hans dekorasjoner. Siden mange av de som bodde der, var velstående, fikk han også maleoppdrag på landstedene i Haarlem og langs elven Vecht. En av dørene, opprinnelig fra Heemstede, er nå plassert på Linnè-museet i Uppsala.
Han ble medlem av Sint-Lucasgildet i Antwerpen i 1714.
Norgesmesterskapet i fotball for menn 1950

Norgesmesterskapet i fotball for menn 1950 ble vunnet av Fredrikstad etter finaleseier 3–0 over Brann den 22. oktober. Målscorere for Fredrikstad var Willy Olsen i det 7. minutt, Thorleif Larsen i det 61. minutt og Bjørn Spydevold i det 64. minutt. Dommer var Josef Larsen, Frigg.
Dette var sjette gang Fredrikstad vant et norgesmesterskap. 35 367 tilskuere overvar kampen på Ullevaal Stadion. Det var siste gang på 47 år det ble bommet på straffespark (det var Branns Gunnar Skagen som bommet).
Fredrikstads vinnerlag: Kjell Huth, Åge Spydevold, Odd Karlsen, Bjørn Spydevold, Erik Holmberg, Odd Andersen, Thorleif Larsen, Leif Pedersen, Odd Aas, Henry Johannessen og Willy Olsen.
Branns lag: Arthur Melby - Oddvar Hansen, Rolf Vevle Eriksen, Erik Krohn Hansen, Trygve Sigvaldsen, Rolf Wembstad, Gunnar Skagen, Kjell B. Seim, Gunnar Røed, Asbjørn Melling, Sigurd Zachariassen.
Mare Erythraeum

Mare Erythraeum er en veldig stor og mørk region på Mars som kan ses fra et lite teleskop. Navnet kommer fra det latinske navnet for Erythra Thalassa (gresk: Ερυθρά Θάλασσα), fordi det opprinnelig var antatt å være en stor innsjø med flytende vann. Regionen var med på Percival Lowells kart over mars fra 1895.
Badaling

Badaling  (kinesisk: 八达岭, pinyin: Bādálǐng), en storkommune i fylket Yanqing i Beijing, er stedet for den strekningen av Den kinesiske mur som er den mest besøkte av turister. Det ligger ca. 70 km nordvest for sentrum av Beijing, men fremdeles innenfor grensene til byprovinsen. 
Den delen av muren som ligger i Badaling ble først bygd under Ming-dynastiet, og er blitt omfattende restaurert og stedvis nesten fullstendig gjenoppbygd etter 1957. 
Dette var den første del av muren som ble tilgjengelig for turister etter at Folkerepublikken Kina ble proklamert.
Det var hit den amerikanske president Richard Nixon med kone ble bragt av visestatsminister Lǐ Xiānniàn den 24. februar 1972, under det besøk som innvarslet store forandringer av relasjonene mellom Beijing og Washington.
Katthult

Katthult er en melodiøs pop-gruppe fra Elverum.
De gjorde seg bemerket på internett og fikk en stor internasjonal hit med «Weaker» i 1999, som igjen skulle føre til at låten «One Day» ble brukt i den amerikanske TV-serien Felicity. I februar 2000 ble de kåret til månedens urørt av NRK P3s Urørt, noe som sikret dem en plass i programmet til by:Larm i Bergen måneden etter. Deretter ble de A-listet hos NRK P3 og fikk stor oppmerksomhet fra aviser, radio og TV. Bandets debutplate, som også het Katthult, kom i 2001 og har solgt over 15 000 eksemplarer. For denne ble gruppen nominert til Spellemannprisen 2001 i klassen popgruppe.
Deres neste album, Labrador, ble spilt inn i Göteborg vinteren 2003, og ble sluppet i oktober. Albumet var produsert av Johan Forsman, kjent som produsent for bl.a. Håkan Hellström og Soundtrack of Our Lives. Låten «Celebrate me» ble en stor radiohit.
Sommeren og høsten 2006 spilte bandet inn sitt tredje album, denne gang i Athletic Sound i Halden. Albumet er foreløpig ikke utgitt.
Bandet har blitt hedret med både Elverum kommunes kulturpris og Hedmark fylkeskommunes kulturpris
Zahra mekleyah

Zahra Mekleyah (arabisk الارنبيط المقلي , زهره مقليه), stekt blomkål, er en vegetarisk rett fra Levanten og Tyrkisk om serveres varm eller kald. Retten består av stekt blomkål, ofte servert sammen med tahinisaus, salat, persille og tomater. Den serveres på pitabrød eller brødskiver som ofte er grillet eller ristet. Retten kan også serveres ristet sammen med curry, paprika, eller med en vinaigrette av sitron og hvitløk. Den kan også spises som en sandwich laget av pitabrød krydret med karve, salt og sitronsaft.
En lignende rett fra Syria, kalt menazla zahra, består av stekt blomkål, hvitløk, kjøttdeig, koriander, karve og salt.
Ikke-veganistiske versjoner av retten kan inneholde egg og storfekjøtt, og mozzarella eller andre ostetyper.